**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL SIŪLYMO PRITARTI KLAIPĖDOS MIESTO BENDROJO PLANO KEITIMO KONCEPCIJOS VARIANTUI**

2018 m. spalio 9 d. Nr. T1-240

Klaipėda

Vadovaudamasi Lietuvos Respublikos vietos savivaldos įstatymo 6 straipsnio 19 punktu, Klaipėdos miesto savivaldybės tarybos 2015 m. vasario 19 d. sprendimu Nr. T2-16 „Dėl Klaipėdos miesto bendrojo plano keitimo pradžios ir keitimo tikslų nustatymo“, Klaipėdos valstybinio jūrų uosto plėtros, statant išorinį (giliavandenį) uostą, parengiamųjų darbų įgyvendinimo plano, patvirtinto Lietuvos Respublikos susisiekimo ministro 2012 m. birželio 29 d. įsakymu Nr. 3-459 „Dėl Klaipėdos valstybinio jūrų uosto plėtros, statant išorinį (giliavandenį) uostą, parengiamųjų darbų įgyvendinimo plano patvirtinimo“ (2018 m. rugpjūčio 2 d. įsakymo Nr. 3-400 redakcija), 4 punktu, Lietuvos Respublikos teritorijos bendrojo plano dalies „Jūrinės teritorijos“ sprendinių, patvirtintų Lietuvos Respublikos Seimo 2015 m. birželio 11 d. nutarimu Nr. XII-1781 „Dėl Lietuvos Respublikos teritorijos bendrojo plano dalies „Jūrinės teritorijos“ patvirtinimo“, 49.1.4 papunkčiu, Klaipėdos apskrities teritorijos bendrojo (generalinio) plano, patvirtinto Lietuvos Respublikos Vyriausybės 2016 m. liepos 20 d. nutarimu Nr. 769 „Dėl Klaipėdos apskrities teritorijos bendrojo (generalinio) plano patvirtinimo“, 22.2 ir 30.5.1 sprendiniais, atsižvelgdama į tai, kad koncepcija parengta pagal Klaipėdos miesto savivaldybės tarybos 2017 m. liepos 14 d. sprendimu Nr. T2-159 „Dėl pritarimo Klaipėdos miesto bendrojo plano keitimo koncepcijos variantui (teritorijos raidos alternatyvai)“ pasirinktą Klaipėdos miesto bendrojo plano keitimo raidos alternatyvą, į Lietuvos Respublikos susisiekimo ministerijos 2017-06-13 raštu Nr. 2-1846 „Dėl pritarimo Klaipėdos valstybinio jūrų uosto teritorijos bendrojo plano prioritetinei koncepcijai“ pasirinktą 4 Klaipėdos valstybinio jūrų uosto (žemės vidinės akvatorijos, išorinio reido ir susijusios infrastruktūros) bendrojo plano raidos alternatyvą bei su jos įgyvendinimu susijusiais objektais Klaipėdos miesto savivaldybės teritorijoje ir į tai, kad vykdant Klaipėdos miesto savivaldybės tarybos 2017 m. liepos 14 d. posėdžio protokolinį pavedimą (2017 m. liepos 4 d. protokolas Nr. TAS-183) neplanuojama teritorijų konversija prie vandens uosto teritorijoje, Klaipėdos miesto savivaldybės taryba nusprendžia:

1. Siūlyti Klaipėdos miesto savivaldybės administracijos direktoriui pritarti Klaipėdos miesto bendrojo plano keitimo koncepcijos 2 variantui (priedas – brėžinys ir aiškinamasis raštas, 29 lapai) nustatant, kad koncepcijos sprendiniai dėl išorinio uosto ir jo aptarnavimui reikalingo infrastruktūros koridoriaus bei nuo šio koridoriaus formuojamos buferinės želdinių juostos galioja tik tuo atveju, jei Lietuvos Respublikos Vyriausybė apsispręs išorinį uostą vystyti Klaipėdoje (numatys sprendinį Lietuvos Respublikos bendrajame plane).

2. Teikti pasiūlymą Lietuvos Respublikos susisiekimo ministerijai dėl Klaipėdos valstybinio jūrų uosto (žemės, vidinės akvatorijos, išorinio reido ir susijusios infrastruktūros) bendrojo plano konkretizuotų sprendinių: Klaipėdos valstybinio jūrų uosto ir Klaipėdos miesto plėtros uždaviniai turi būti sprendžiami kartu, planuojami kompleksiškai, todėl Klaipėdos miesto bendrojo plano keitimo koncepcijoje, atsižvelgus į ministerijos pasirinką alternatyvą, uosto bendrojo plano sprendiniuose turi būti numatyti miesto bendrojo plano keitimo konceptualūs sprendiniai, kurie susiję su uosto teritorija, veiklos užtikrinimu, plėtra bei krantų stabilizavimu.

3. Skelbti šį sprendimą Klaipėdos miesto savivaldybės interneto svetainėje.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Klaipėdos apygardos administraciniam teismui.

|  |  |
| --- | --- |
| Savivaldybės meras  |  |

|  |  |
| --- | --- |
| Teikėjas – Savivaldybės administracijos direktorius | Saulius Budinas |

Parengė

Urbanistikos skyriaus vedėja

Mantė Černiūtė-Amšiejienė, tel. 39 60 24

2018-10-05